Perttelin vaakuna

Perttelin kunnanvaakunan aihe on raamatullinen ja liittyy läheisesti kunnan nimeen. Pertteli on Bartolomeuksen eli Pyhän Pärttylin nimikkokunta, ja hän oli myös Perttelin keskiaikainen Pyhän Bartolomeuksen kirkon suojeluspyhimys. Pyhä Bartolomeus esiintyy vaakunassa ja kuvataiteessa yleensäkin veitsen kanssa, koska perimätiedon mukaan hänet nyljettiin elävältä ennen ristiinnaulitsemistaan. 

Vaakunan on suunnitellut Gustaf von Numers, ja se vahvistettiin käyttöön 12. syyskuuta 1957. Vaakunan selitys on ”mustassa kentässä hopeinen P. Pärttyli, oikeassa kädessään punavartinen kultaveitsi, vasemmassa kultakirja, jonka kannessa punainen risti; sädekehä kultaa”. Vaakuna muuttui epäviralliseksi kotiseutuvaakunaksi 2009 Perttelin liityttyä Salon kaupunkiin.

Lähteet 
 

Pertteli
Gustaf von Numersin suunnittelemat kunnanvaakunat
Vaakuna